als_Latn dik_Latn sag_Latn
E ftuar këtë pasdite në “Rudina” në Tv Klan, Eda rrëfen momente të veçanata nga puna e saj si dhe dasmat e politikanëve që i kanë mbetur në mendje.
Ndër Dasmat më të veçanta ajo shprehet se ishin e Fatos dhe Xhoana Nanos si dhe Lulzim dhe Aurela Bashës.
Gjatë intervistës tregon se martesa e Nanos është zhvilluar në rezidencën e tij në kohën kur ishte kryeministër, sakaq shprehet se i ka bërë shumë përshtypje komunikimi që kanë pasur gjatë celebrimit.
Ndërsa për dasmën e kreut demokrat Lulzim Basha tregon një moment interesant siç është fundi i celebrimit i cili zakonisht mbyllet me puthje, por sipas Edës puthja mes çiftit Basha ka zgjatur.
“Zoti Nano e mori me shumë seriozitet, edhe Xhoi. Më bëri përshtypje se ishte shumë i dashur, si ai, ashtu edhe Xhoi. Mendova se procedura e celebrimit do të mbaronte shpejt e shpejt, thashë për 10 minuta, por zoti Nano krijoi një ambient shumë të mirë, filloi të më pyeste për punën, madje edhe për jetën time private. E kishte nga emocioni, besoj. Shumë të kujdesshëm dhe të dy të vëmendshëm ndaj ҫdo detaji”, tregon për dasmën e Nanos.
“E mbaj mend edhe dasmën e z. Lulzim Basha. Më ka bërë përshtypje komunikimi dhe impenjimi i vazhdueshëm, të kujdesshëm ndaj ҫdo detaji. Aurela erdhi me fustan të bardhë dhe ajo ҫka është më interesantja tek ata ishte që puthja e tyre zgjati shumë…. me sekonda, por zgjati”, shprehet për dasmën e Bashës.
als_Latn als_Latn als_Latn als_Latn als_Latn als_Latn